**Konkurs za sufinansiranje naučnoistraživačke djelatnosti u 2022. godini**

# Učešće u EU programu za istraživanje i inovacije HORIZONT EVROPA

## Nagrada za uspješne učesnike u programu HORIZONT EVROPA

Ako tokom 2022. godine ugovor o realizaciji projekta u okviru programa Horizont Evropa stupi na snagu, Ministarstvo će ustanovi – nosiocu projekta iz Crne Gore, koja ima status punog člana u projektu („beneficiary“), odobriti iznos do 5.000 € ako je koordinator projekta, i iznos do 2.500 € ako je partner u projektu, osim za projekte koji su odobreni za programe promocije nauke i istraživanja u društvu, i projekte koji su odobreni po specijalnim pozivima u programu Horizont Evropa, koji nijesu konkurentskog tipa.

## Naknada za koordinatore pozitivno ocijenjenih projeknih prijedloga u programu HORIZONT EVROPA koji nijesu prihvaćeni za finansiranje

Ministarstvo će projektnim timovima iz Crne Gore odobriti naknadu u iznosu od 1.000

€ za prijavljivanje projekata u EU programu za istraživanja i inovacije Horizont Evropa, u svojstvu koordinatora, uz uslov da je projekat tokom 2022. godine pozitivno ocijenjen (da ima više od predviđenog minimalnog broja poena), a nije prihvaćen za finansiranje od strane EU.

**Podnosilac zahtjeva za tačke 1.1 ili 1.2 konkursa uz prijavu dostavlja dokaze o:**

* Pozitivnoj ocjeni projekta;
* Statusu podnosioca zahtjeva u projektu;
* Sklopljenom ugovoru o grantu za navedeni projekat (u slučaju koordinacije projekta);
* Pristupanju ugovoru o grantu (u slučaju partnerstva u projektu);
* Budžetu odobrenog projekta sa učešćem ustanove – nosioca projekta iz Crne Gore;
* Izjavu da podrška za ove namjene nije ostvarena na drugi način.

## Finansiranje troškova po osnovu učešća delegata u Programskim odborima i eksternih NCP na sastancima tijela Evropske komisije za program HORIZONT EVROPA

Ministarstvo će u 2022. godini finansirati troškove učešća delegata u Programskim odborima i nacionalnih kontakt osoba (NCP) na sastancima tijela Evropske komisije za program Horizont Evropa, i to putne i troškove boravka, na osnovu prijave kandidata sa pozivom za učešće na sastanku.

Nakon završenog učešća na sastanku tijela Evropske komisije, delegat ili NCP

Ministarstvu podnosi izvještaj i dužan je da kod Evropske komisije sprovede proceduru refundacije troškova avio-prevoza.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **35.000 €.**

Prijava se podnosi **elektronskim putem**, na e-mail adresu:

milena.milonjic@mpnks.gov.me **i** **u štampanoj formi** na adresu: Ministarstvo prosvjete, nauke, kulture i sporta, ul. Vaka Đurovića bb, 81000 Podgorica.

Kontakt osoba: **Milena Milonjić**, Direkcija za EU programe za nauku i istraživanje, tel: 020/405-307, e-mail: milena.milonjic@mpnks.gov.me

# Učešće u programu IAEA tehničke saradnje

Ministarstvo prosvjete, nauke, kulture i sporta će u 2022. godini sufinansirati projekte saradnje institucija iz Crne Gore sa Međunarodnom agencijom za atomsku energiju, koji su odobreni za finansiranje od strane IAEA, počev od 01. januara 2022. godine.

Za projekte odobrene u ciklusu 2022-2023. godina, koji su počeli sa praktičnom implementacijom 01. januara 2022. godine, Ministarstvo će ustanovi-koordinatoru projekta iz Crne Gore odobriti iznos **do 5.000 € (za jednu projektnu godinu).**

Sredstva se opredjeljuju za nabavku manje opreme i potrošnog materijala potrebnih za realizaciju projekta, koja nije predviđena projektom.

Ustanova-nosilac projekta iz Crne Gore, može ostvariti pravo na sufinansiranje samo jednog IAEA projekta od strane Ministarstva prosvjete, nauke, kulture i sporta u toku 2022. godine.

**Podnosilac zahtjeva uz prijavu dostavlja:**

* Zahtjev za sufinansiranje IAEA projekta;
* Originalni obrazac za prijavu IAEA projekta na engleskom jeziku;
* Potvrdu o uplati Nacionalnih troškova učešća sa strane institucije;
* Izjavu o spremnosti institucije da učestvuje u sufinansiranju opreme kod IAEA.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **10.000 €.**

Prijava se podnosi **elektronskim putem**, na e-mail adresu:

smilja.kazic@mpnks.gov.me, **i** **u štampanoj formi** na adresu: Ministarstvo prosvjete, nauke, kulture i sporta, ul. Vaka Đurovića bb, 81000 Podgorica.

Kontakt osoba: **Smilja Kažić Vujačić**, Direkcija za međunarodnu saradnju, e-mail: smilja.kazic@mpnks.gov.me

# Sufinansiranje troškova po osnovu mobilnosti istraživača u Evropi u 2022. godini

Ministarstvo prosvjete, nauke, kulture i sporta će u 2022. godini sufinansirati troškove istraživačkog osoblja, studenata i stručnog osoblja (stručnih i tehničkih saradnika) iz Crne Gore, posebno u oblasti fundamentalnih istraživanja u prirodnomatematičkim i tehničko-tehnološkim naukama, koji se uključe u istraživačke timove renomiranih međunarodnih naučnih institucija u Evropi, učestvuju u međunarodnim projektima i umreže se sa istraživačima iz svojih oblasti istraživanja.

**Pravo na sufinansiranje kandidat može ostvariti na osnovu međunarodnih ugovora o saradnji Crne Gore ili naučnih ustanova sa međunarodnim naučnim institutima ili organizacijama, kao i na osnovu učešća u međunarodnim naučnim programima u Evropi.**

Kandidat treba da bude predložen od institucije u kojoj je zaposlen / studira ili od strane organizacije u kojoj se realizuje mobilnost.

Kandidat je u obavezi da prije realizovanja mobilnosti dostavi dokaze o visini troškova boravka u Evropi, na osnovu kojih će mu biti odobrena sredstva, a u skladu sa Internim pravilom Ministarstva.

**Kandidat je u obavezi da najkasnije 15 dana prije realizovanja mobilnosti dostavi**

**Prijavu na ovu tačku Konkursa.**

Nakon realizovanja mobilnosti, kandidat je u obavezi da Ministarstvu dostavi Izvještaj o realizovanoj mobilnosti i detaljan pregled utrošenih sredstava.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **10.000 €.**

Zainteresovani kandidati uz prijavu dostavljaju:

1. Zahtjev ustanove sa obrazloženjem predloga kandidata za mobilnost, sa navođenjem oblasti istraživanja kandidata koja je neophodna za njegovo učešće u međunarodnom projektu i istraživačkom timu međunarodnog naučnog instituta u Evropi (**pravna lica**)
2. Potvrdu o prihvatanju kandidata na program mobilnosti (**fizička lica**)
3. CV kandidata (Europass)
4. Dokaze o visini troškova boravka u Evropi (elektronska karta, dokaz o visini troškova smještaja i sl).

Prijava se podnosi **elektronskim putem**, na e-mail adresu: martina.lukic@mpnks.gov.me, **i u štampanoj formi** na adresu: Ministarstvo prosvjete, nauke, kulture i sporta, Vaka Đurovića bb, 81000 Podgorica.

Kontakt osoba: **Martina Lukić**,Direkcija za međunarodnu saradnju, e-mail: martina.lukic@mpnks.gov.me

# Sufinansiranje učešća u ICGEB aktivnostima

Ministarstvo prosvjete, nauke, kulture i sporta će u 2022. godini sufinansirati troškove prevoza istraživača za učešće na ICGEB događajima: kursevima, obukama, radionicama i sl.

**Aktuelni Program obuka za 2022. godinu možete pogledati ovdje:**

<https://www.icgeb.org/activities/meeting-and-courses/>**ili se bliže informisati putem Nacionalne kontakt osobe za saradnju sa ICGEB-om, dr Jelena Zindović, e-mail:** jelenazindovic@yahoo.com **tel: +38220268716.**

Kandidat je u obavezi da prije putovanja dostavi dokaze o rezervisanoj avio karti (elektronska verzija) kao i o događaju kojem planira da prisustvuje, na osnovu kojih će se njegova prijava uzeti u razmatranje.

Kandidat dostavlja:

1. Obrazloženje za učešće na događaju, sa navođenjem oblasti istraživanja koja je neophodna za učešće kandidata na naznačenom događaju;
2. Odobrenje ICGEB-a za učešće na određenom događaju;
3. CV (Europass); 5. Dokaze o visini troškova prevoza (elektronska avio karta).

Prijava se podnosi **elektronskim putem**, na e-mail adresu:

ivana.lagator@mpnks.gov.me **i u štampanoj formi** na adresu: Ministarstvo prosvjete, nauke, kulture i sporta, Vaka Đurovića bb, 81000 Podgorica.

Nakon realizacije putovanja, kandidat je u obavezi da Ministarstvu dostavi Izvještaj sa događaja kojem je prisustvovao kao i originalni boarding pass (na kojem se jasno vidi vrijeme polaska i povratka na/sa puta) uz precizno navođenje troškova koji su bili pokriveni od strane ICGEB-a.

Kandidat može ostvariti pravo na sufinansiranje troškova puta za učešće na ICGEB sastancima ili kursevima samo jednom tokom tekuće godine.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **10.000 €.**

Kontakt osoba: **Ivana Lagator**, Direkcija za međunarodnu saradnju, e-mail: ivana.lagator@mpnks.gov.me

# Sufinansiranje istraživača koji su završili doktorske studije u 2022. godini

Ministarstvo će sufinansirati **troškove** doktorskih studija kandidata državljana Crne Gore, nakon odbrane doktorske disertacije u iznosu do **2.000,00 eura.**

Ministarstvo će stimulisati istraživače koji su završili doktorske studije, a koji ispunjavaju sljedeće uslove:

* da su odbranili doktorsku disertaciju na akreditovanim programima doktorskih studija u toku **2022. godine**;
* u slučaju da je doktorska disertacija odbranjena u inostranstvu, potrebno je da je u Crnoj Gori pozitivno završen postupak priznavanja inostrane obrazovne isprave;
* da im nisu obezbijeđeni troškovi doktorskih studija u cjelini iz drugih izvora

(dokumentovati ovjerenom sudskom izjavom);

* da su državljani Crne Gore.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **40.000,00 €.**

Postupak podnošenja prijave

**Prijava se podnosi u štampanoj formi na adresu: Ministarstvo prosvjete, nauke, kulture i sporta, Vaka Đurovića bb, 81000 Podgorica** i uz prijavu je neophodno priložiti:

1. CV kandidata (Europass);
2. Uvjerenje o odbrani doktroske disertacije/Rješenje Ministarstva prosvjete, nauke, kulture i sporta ukoliko je stečena van Crne Gore;
3. Dokaze o visini troškova doktorskih studija;
4. Ovjerenu sudsku izjavu kandidata da mu nisu obezbijeđeni troškovi doktorskih studija u cjelini iz drugih izvora i u kom iznosu (u Osnovnom sudu ili kod Notara);
5. Uvjerenje o državljanstvu;
6. Bibliografiju objavljenih naučnih radova;
7. Jedan štampani primjerak web stranice sa podacima istraživača u bazi „Naučna mreža“.

Kontakt osoba: **Zorana Lakićević Milutinović**, Direkcija za nacionalne programe, tel: 020/405-333, e-mail: zorana.lakicevic@mpnks.gov.me

# Sufinansiranje učešća na naučnim kongresima u 2022. godini

Ministarstvo će sufinansirati troškove učešća istraživača iz Crne Gore (putne troškove i kotizaciju) sa naučnim, akademskim ili istraživačkim zvanjem na naučnim kongresima koji se održavaju u zemlji, regionu i inostranstvu tokom 2022. godine, za kandidate čiji su radovi prihvaćeni za izlaganje na kongresu, i koji su aktivno učestvovali na naučnom kongresu: izlagali naučni rad ili objavili poster prezentaciju u maksimalnom iznosu:

* **do 100 € za Crnu Goru**;
* **do 200 € za zemlje regiona**;
* **do 500 €** **za ostale zemlje**.

Pod putnim troškovima ne podrazumijevaju se troškovi smještaja i dnevnica, već samo troškovi prevoza (avio ili druga vrsta prevoza).

Nakon završenog učešća na naučnom kongresu u zemlji, regionu ili inostranstvu, kandidat Ministarstvu podnosi prijavu sa neophodnom dokumentacijom, koja je navedena u prijavnom obrascu, nakon čega će se izvršiti refundacija odobrenih sredstava na žiro račun ustanove.

Pravo na sufinansiranje kandidat može ostvariti jedanput godišnje po osnovu učešća na kongresu u Crnoj Gori ili regionu i jedanput godišnje po osnovu učešća na kongresu u inostranstvu. Podrška za ove namjene ne može se ostvariti ukoliko je učešće finansirano iz drugih programa podrške Ministarstva ili međunarodnog projekta. Po osnovu jednog naučnog rada, sufinansiraće se učešće samo jednog od autora, po prioritetu koji dostavi Ustanova.

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **30.000,00 €.**

Postupak podnošenja prijave

**Prijava se podnosi na arhivu Ministarstva** **prosvjete, nauke, kulture i sporta, adresa, Vaka Đurovića bb, 81000 Podgorica** i uz prijavu je neophodno priložiti:

1. Dokaz o prihvaćenom radu;
2. Štampani primjerak web stranice na kojoj se nalaze podaci istraživača na „Naučnoj mreži";
3. Kopiju zaključenog putnog naloga;
4. Dokaz o visini kotizacije;
5. Dokaz o visini putnih troškova;

Kontakt osoba: **Anđela Radulović**, Direkcija za nacionalne programe, tel: 020/405-315, e-mail: andjela.grujicic@mpnks.gov.me

# Stimulisanje objavljivanja u časopisima sa otvorenim pristupom u 2022. godini

U cilju širenja dostupnosti rezultata naučnog rada drugim istraživačima, medijima, preduzećima i široj javnosti, Ministarstvo nauke će sufinansirati objavljivanje radova naučnika iz Crne Gore u časopisima sa otvorenim pristupom (''Open access'').

Konkurs za sufinansiranje ove namjene otvoren je do kraja 2022. godine, odnosno do utroška planiranih sredstava. Planirana sredstva za ovu namjenu iznose **30.000 €.**

Za radove u kategorijama od Q1-Q3 iz međunarodnih baza naučnih časopisa (Web of Science Reuters), sufinansiraće se troškovi objavljivanja najviše **do 1.500 €** po jednom radu. **Namjena podrške iz ove tačke odnosi se isključivo na plaćanje nadoknade izdavaču.**

Ukoliko je među autorima tim naučnika iz Crne Gore, prijavu za sufinansiranje podnosi **ustanova u kojoj je prvi autor zaposlen**.

Ukoliko je rad autorstvo tima međunarodnih naučnika koji među sobom dijele troškove publikovanja, ustanova u kojoj je zaposlen prvi autor / prvi koautor iz Crne Gore podnosi dokaz o visini svojih troškova.

Ustanova može podnijeti prijavu jedanput godišnje po osnovu prvog autora/koautora objavljenog rada.

Najviše će se finansirati objavljivanje jednog rada u 2022. godini po jednom prvom autoru / prvom koautoru iz Crne Gore u sastavu autorskog tima.

Izuzetno se može finansirati objavljivanje poglavlja u knjizi renomiranog časopisa s otvorenim pristupom (''Open access'').

Ministarstvo će sufinansirati troškove objavljivanja u časopisima sa otvorenim pristupom samo po jednom osnovu.

**Ustanova** uz zahtjev dostavlja elektronsku verziju rada (kategorije Q1-Q3) i dokaz o njegovom objavljivanju u časopisu iz međunarodne baze naučnih časopisa (Web of Science kategorizacija časopisa), u 2022. godini. Takođe, ustanova je dužna da dostavi i račun/predračun izdavača.

Postupak podnošenja prijave

**Prijava se podnosi u štampanoj formi na adresu: Ministarstva** **prosvjete, nauke, kulture i sporta: Ulica Vaka Đurovića, bb** i uz prijavu je neophodno priložiti:

1. Zahtjev ustanove u kojoj je kandidat zaposlen;
2. Elektronsku verziju objavljenog rada (veb link);
3. Dokaz da je časopis kategorizovan u kategorijama od Q1-Q3 iz međunarodnih baza časopisa o objavljenom radu (Thomson Reuters kategorizacija časopisa);
4. Račun/predračun izdavača
5. Jedan štampani primjerak web stranice sa podacima istraživača (prvog autora/koautora) u bazi „Naučna mreža“.

Kontakt osoba: **Zorana Lakićević Milutinović**, Direkcija za nacionalne programe, tel: 020/405-333, e-mail: [zorana.lakicevic@mpnks.gov.me](mailto:zorana.lakicevic@mpnks.gov.me)

# Prijava za podršku uređivanju naučnih časopisa u 2022. godini

U cilju podsticanja kvalitetnog naučnog uredništva, Ministarstvo prosvjete, nauke, kulture i sporta će podržati pripremu naučnih časopisa u Crnoj Gori. Podrška će se dodijeliti u dvije kategorije:

## Podrška naučnim časopisima indeksiranim u svjetskim bazama

Uslovi za prijavljivanje:

* Indeksiranost časopisa u Scopus ili Web of Science bazi (sa lista: SCIE, SSCI, JCR, AHCI, ESCI);
* Da ima status Otvorenog pristupa;
* Objavljivanje izdanja časopisa najmanje jedanput u toku 2022. godine; i
* Postojanje veb stranice časopisa

Iznos sufinansiranja iz ovog stava Konkursa iznosi **do 4.000 €** **u 2022. godini**. Namjena sredstava iz ovog stava: troškovi prevoda naučnih radova, troškovi štampe i distribucije časopisa, održavanje veb stranice časopisa, angažovanje agencije za osiguranje kvaliteta i promociju radova, lektorisanje, usluge određivanja UDK ili DOI za radove, drugi troškovi tehničke obrade, nagrada urednicima časopisa (do 20% iznosa odobrenog za gore navedene namjene). Prijava za ovaj stav Konkursa dostavlja se na obrascu 8-a, nakon publikovanja makar jednog izdanja u 2022. godini.

Podnosilac prijave/izdavač naučnog časopisa je u obavezi da uz prijavu dostavi dokaze o utrošenim sredstvima.

## Podrška naučnim časopisima u Crnoj Gori

Uslovi za prijavljivanje:

* Da ima status Otvorenog pristupa;
* Objavljivanje izdanja časopisa najmanje jedanput u toku 2022. godine;
* Postojanje veb stranice časopisa.

Iznos sufinansiranja iz ovog stava Konkursa iznosi **do 2.000 € u 2022. godini**. Namjena sredstava iz ovog stava: troškovi prevoda naučnih radova, troškovi štampe i distribucije časopisa, održavanje veb stranice časopisa, digitalizacija ranijih izdanja, lektorisanje, usluge određivanja UDK ili DOI za radove, drugi troškovi tehničke obrade, nagrada urednicima časopisa (do 20% iznosa odobrenog za gore navedene namjene). Prijava za ovaj stav Konkursa dostavlja se u obrascu 8-b, nakon publikovanja makar jednog izdanja u 2022. godini.

Podnosilac prijave/izdavač naučnog časopisa je u obavezi da uz prijavu dostavi dokaze o utrošenim sredstvima.

**Podnosilac prijave može ostvariti pravo na podršku uređivanju naučnog časopisa samo po jednom osnovu i za jedan naučni časopis.**

Konkurs za sufinansiranje ove namjene **otvoren je do kraja 2022. godine, odnosno do utroška planiranih sredstava**. Planirana sredstva za ovu namjenu iznose **20.000€**.

**Podnosilac zahtjeva uz Prijavu dostavlja:**

1. Dokaze o utrošenim sredstvima (troškovi prevoda naučnih radova, troškovi štampe i distribucije časopisa, održavanje veb stranice časopisa, angažovanje agencije za osiguranje kvaliteta i promociju radova, lektorisanje, usluge određivanja UDK ili DOI za radove, drugi troškovi tehničke obrade). (9.a)  
2. Dokaze o utrošenim sredstvima (troškovi prevoda naučnih radova, troškovi štampe i distribucije časopisa, održavanje veb stranice časopisa, digitalizacija ranijih izdanja, lektorisanje, usluge određivanja UDK ili DOI za radove, drugi troškovi tehničke obrade) (8.b)

Prijava se podnosi **elektronskim putem,** na e-mail adresu:

**lidija.vukcevic@mpnks.gov.me i u štampanoj formi** na adresu: Ministarstvo prosvjete, nauke, kulture i sporta, ul. Vaka Đurovića bb, 81000 Podgorica.

Kontakt osoba: **Lidija Vukčević**, Direkcija za EU programe za nauku i istraživanje, tel: 020/405-344, e-mail: lidija.vukcevic@mpnks.gov.me

# Prijava za sufinansiranje organizovanja naučnog kongresa u Crnoj Gori u 2022. godini

Ministarstvo će sufinansirati dio troškova organizovanja naučnih kongresa u Crnoj Gori u 2022. godini, čiji je organizator naučnoistraživačka ustanova ili naučno udruženje iz Crne Gore, **nakon održanog kongresa**, u iznosu **do 2.000 €**.

Podnosilac prijave dostavlja relevantne dokaze o održanom naučnom kongresu, kao i zahtjev koji treba da sadrži sljedeće podatke:

* naziv organizatora kongresa;
* mjesto i vrijeme održanog kongresa;
* sastav naučnog i organizacionog odbora naučnog kongresa;
* broj prijavljenih i prihvaćenih radova;
* broj učesnika;
* spisak učesnika u finansiranju kongresa sa navođenjem iznosa sredstava po svakom učesniku pojedinačno;
* okvirni finansijski izveštaj o ukupno utrošenim sredstvima.

Uz zahtjev je potrebno dostaviti: saglasnost stručnog organa ustanove za organizovanje naučnog kongresa; opis procedure anonimne recenzije radova; kopije računa troškova kongresa; prateći promotivni materijal (poziv, program, poster, veb adresa, prezentacija i slično) i dokaz o objavljenom zborniku radova.

Pravo po osnovu sufinansiranja organizovanja naučnog kongresa u Crnoj Gori naučnoistraživačka ustanova ili naučno udruženje **može ostvariti samo jednom u toku godine**.

Konkurs za sufinansiranje ove namjene **otvoren je do kraja 2022. godine, odnosno do utroška planiranih sredstava**. Planirana sredstva za ovu namjenu iznose **15.000€**.

**Podnosilac zahtjeva uz Prijavu dostavlja:**

1. Saglasnost stručnog organa ustanove za organizovanje naučnog kongresa;
2. Opis procedure anonimne recenzije radova;
3. Kopije računa troškova kongresa;
4. Prateći promotivni materijal (poziv, program, poster, web adresa, prezentacija i slično);
5. Dokaz o objavljenom zborniku radova;

Prijava se podnosi **elektronskim putem,** na e-mail adresu:

**lidija.vukcevic@mpnks.gov.me i u štampanoj formi** na adresu: Ministarstvo prosvjete, nauke, kulture i sporta, ul. Vaka Đurovića bb, 81000 Podgorica.

Kontakt osoba: **Lidija Vukčević**, Direkcija za EU programe za nauku i istraživanje, tel: 020/405-344, e-mail: lidija.vukcevic@mpnks.gov.me

**Sadržaj**

[1. Učešće u EU programu za istraživanje i inovacije HORIZONT EVROPA 1](#_Toc101184896)

[1.1. Nagrada za uspješne učesnike u programu HORIZONT EVROPA 1](#_Toc101184897)

[1.2. Naknada za koordinatore pozitivno ocijenjenih projeknih prijedloga u programu HORIZONT EVROPA koji nijesu prihvaćeni za finansiranje 1](#_Toc101184898)

[1.3. Finansiranje troškova po osnovu učešća delegata u Programskim odborima i eksternih NCP na sastancima tijela Evropske komisije za program HORIZONT EVROPA 2](#_Toc101184899)

[2. Učešće u programu IAEA tehničke saradnje 2](#_Toc101184900)

[3. Sufinansiranje troškova po osnovu mobilnosti istraživača u Evropi u 2022. godini 3](#_Toc101184901)

[4. Sufinansiranje učešća u ICGEB aktivnostima 4](#_Toc101184902)

[5. Sufinansiranje istraživača koji su završili doktorske studije u 2022. godini 5](#_Toc101184903)

[6. Sufinansiranje učešća na naučnim kongresima u 2022. godini 6](#_Toc101184904)

[7. Stimulisanje objavljivanja u časopisima sa otvorenim pristupom u 2022. godini 7](#_Toc101184905)

[8. Prijava za podršku uređivanju naučnih časopisa u 2022. godini 8](#_Toc101184906)

[8.a Podrška naučnim časopisima indeksiranim u svjetskim bazama 8](#_Toc101184907)

[8.b Podrška naučnim časopisima u Crnoj Gori 9](#_Toc101184908)

[9. Prijava za sufinansiranje organizovanja naučnog kongresa u Crnoj Gori u 2022. godini 10](#_Toc101184909)